tomron87/hebrew-wikipedia-sentences-corpus huggingface dataset:
בנאום שנשא בסוף חודש אפריל הצהיר ראש הממשלה על פתיחת מוקדים לפניות אזרחים, ועל ביטול אירועים ציבוריים.
בחודש יוני אמר אנדרס טגנל, האחראי על מדיניות הטיפול במגפה, כי האסטרטגיה שננקטה גרמה למקרי מוות רבים מידי.
היו שטענו כי ששוודיה פיתחה מידה מסוימת של חסינות העדר, אך לא ניתן לקבוע זאת בוודאות.
בסוף בספטמבר שקלה שוודיה להטיל הגבלות על סטוקהולם בשל עליה בתחלואה שם.
באוקטובר ניתנה הנחיה לתושבי אופסלה להימנע מכל מגע עם מי שמחוץ לתא המשפחתי.
בהמשך ניתנו הנחיות דומות בערים נוספות, בהתאם לצורך.
במהלך חודש אוקטובר הוחלט שההנחיות שמתייחסותלבני 70 ומעלה תהיינה זהות לאלו המתייחסות לכלל האוכלוסייה.
להחלטה זו היו סיבות שונות, ביניהן מצב התחלואה בנקודת הזמן הזו, לעומת המצב בראשית המגפה.
בנוסף, פורסמו כללים חדשים שהתירו לקיים, החל מ-1 בנובמבר, אירועי תרבות וספורט הכוללים 300 איש, עם מגבלת ריחוק של מטר, ובוטלה הגבלת ההתקהלות של 50 איש, שהוטלה על המסעדות והמועדונים בחודש בספטמבר.
ב-12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז הוביי, סין, אשר דווח בפני ארגון הבריאות העולמי ב-31 בדצמבר 2019.
יחס ההרוגים במקרה של COVID-19 היה נמוך בהרבה מ-SARS בשנת 2003, אך ההעברה הייתה גדולה משמעותית, עם מספר מקרי המוות הכולל.
ב-10 במרץ דווח על המקרה הראשון במדינה.
המקרה שדווח הוא אזרח בלגי שביקר במדינה ובהמשך נכנס להסגר בבית חולים בקינשאסה.
שר הבריאות של קונגו, אתני לונגונדו, אמר כי המצב "תחת שליטה" וכי "אין צורך להיבהל".
היסטוריית הנסיעות של המקרה הראשון התבררו כלא נכונים.
המקרה היה למעשה אזרח קונגו, שחזר מצרפת ויצר קשר עם שירותי בריאות.
אי דיווח הפרטים המדויקים על המקרה הראשון עורר נזיפה של הנשיא פליקס צ'יסקדי, שהצהיר בישיבת הממשלה כי משרד הבריאות פעל בצורה "מחרידה ובינונית".
המקרה השני שאושר הוא אזרח קמרוני במדינה, שחזר מצרפת ב-8 במרץ.
לאחר 5 מקרים מאושרים נוספים, דווח על המוות הראשון במדינה, בעקבות ההודעות כי אנגולה תסגור את הגבול .
נכון לסוף ינואר 2021, ישנם ברפובליקה הדמוקרטית של קונגו 661 מתים, ו-22,048 מקרי הדבקה מתוכם הבריאו 14,968.
בתי ספר, ברים, מסעדות ומקומות פולחן נסגרו.
ב-19 במרץ הודיע הנשיא פליקס צ'יסקדי על הפסקת טיסות.
ב־24 במרץ הוא כפה מצב חירום וסגר את גבולות קונגו.
מגפת הקורונה, בה חלו המונים במחלת נגיף הקורונה בקטר, התפשטה אל המדינה בסוף פברואר 2020 עד סביבות מרץ-מאי 2022.
ב-27 בפברואר הודיעה קטר על מקרה ראשון של הדבקה בנגיף הקורונה בשטחה.
על פי הדיווח מדובר באישה בת 36, אזרחית המדינה, אשר פונתה מאיראן.
ב-9 במרץ הודיעה קטר על סגירת כל בתי הספר והאוניברסיטאות ברחבי המדינה החל מ-10 במרץ.
באותו יום, הודיעה קטר כי היא אוסרת על כניסת תיירים מ-14 מדינות: בנגלדש, סין, מצרים, הודו, עיראק, איראן, לבנון, נפאל, פקיסטן, הפיליפינים, קוריאה הדרומית, סרי לנקה, סוריה ותאילנד.
ב-14 במרץ הודיעה קטר על סגירת כל אולמות החתונה, בתי קולנוע והתיאטראות ברחבי המדינה.
כמו כן, הודיעה קטר על הגבלת הכניסה למדינה עבור אזרחים מאיטליה, צרפת, גרמניה וספרד.
ב-17 במרץ הודיעה קטר על סגירת כל החנויות וסניפי בנקים במרכזים מסחריים ומרכזי קניות, מלבד חנויות מזון וחנויות פארם, וגם חלק מהאזור המסחרי ייסגר למשך שבועיים, והודיעה על סגירת כל המסגדים ברחבי המדינה.
ב-19 במרץ הודיעה קטר כי היא אוסרת על כניסת אזרחים זרים למדינה עקב התפשטות נגיף הקורונה.
ב-21 במרץ הודיעה קטר כי היא אוסרת על קיומם של התכנסויות והתקהלויות ועל פריסת כוחות סיור שיפקחו על קיום הנחיה זו במטרה לרסן את התפשטות הנגיף.
ב-28 במרץ הודיעה קטר על מקרה מוות ראשון בשטחה כתוצאה מהידבקות בנגיף הקורונה.
הקורבן, הוא גבר בעל אזרחות שסבל ממחלה כרונית.
ב-8 באפריל הודיעה קטר על סגירת כל החנויות ועל השהיית הפעילות המסחרית בימי שישי ושבת מלבד חנויות מזון, חנויות פארם ושירותי משלוחים.
כמו כן, הודיע האמיר הקטרי, תמים בן חמד אאל ת'אני על שליחת שני מטוסים צבאיים שיעבירו לאיטליה, אחד ממוקדי התפרצות הקורונה החמורים ביותר בעולם, שני בתי חולים שדה במטרה לסייע לאיטלקים במאבק בנגיף.
בתחנת הטלוויזיה הממלכתית של קטר פורסם שמותיהם של 14 אזרחים שהפרו את ההגבלות שנועדו למנוע את התפשטות הקורונה.
לפי הדיווח, 9 מהם נעצרו על ידי הרשויות.
כל 14 האזרחים הפרו את התחייבות הבידוד הביתי שלהם, שהיו אמורים לעמוד בה לאחר שחזרו מקטר אחרי ששהו בחו"ל.
בידוד ביתי היה אופציה לאזרחים שהיו חייבים בבידוד לאחר שהמדינה דיווחה על עלייה חדה במקרי COVID-19.
במאי 2020, The Guardian דיווח על מצבם הכלכלי הקשה של העובדים הזרים בקטר, והציג ראיונות שהצביעו על כך שרבים מהם איבדו את עבודתם ונאלצו להתחנן על אוכל בעקבות מגפת הקורונה.
עם זאת, סגן מנהל משרד התקשורת הממשלתי של קטר הכחיש את הטענות הללו, וטען כי מדובר ב-"מקרים מבודדים".
ב-2021, קטר הפכה למדינה הראשונה באזור שהציגה שכר מינימום שאינו מפלה, אשר חל על כל העובדים, ללא קשר למוצאם, כולל עובדים ביתיים.
כדי לוודא שהחוק אכן מיושם, ממשלת קטר חיזקה את הגילוי של הפרות החוק, הטילה עונשים מהירים והעצימה את יכולת פיקוח של פקחי העבודה.
באוגוסט 2021, חבר הפרלמנט האירופי, מארק טרבלה, שיבח את קטר על צעדי הבטיחות והסטנדרטים הגבוהים שהציגה להבטחת הגנה על כל העובדים.
השפעת הקורונה על הארחת המונדיאל ב-2022
קטר הייתה המדינה המארחת של מונדיאל 2022. בעקבות מגפת הקורונה, פיפ"א והמארגנים המקומיים של המונדיאל 2022 הודיעו כי רק אוהדים ממדינות זרות היו נדרשים להתחסן כדי להיכנס לקטר ולצפות במשחקים.
מגפת הקורונה, בה חלו רבים במחלת נגיף הקורונה בקרואטיה, התפשטה אל המדינה בסוף פברואר 2020.
מדינות וארגונים בינלאומיים החליטו להעניק סיוע כלכלי ורפואי כדי לסייע לקרואטיה במאבקה כנגד התפרצות נגיף הקורונה:
- המופתי מזאגרב עזיז אפנדי חסאנוביץ', אישר כי מוחמד בן עבד אל-כרים אל-עיסא, המזכיר הכללי של הארגון לשיתוף פעולה אסלאמי, תרם 300 אלף דולר כדי לעזור למדינה להילחם במגפה.
- איחוד האמירויות הערביות תרמה 11.5 טונות של ציוד הגנה אישי.
- קרן החירום הבינלאומית של האומות המאוחדות לילדים תרמה 4.4 טונות של ציוד הגנה אישי.
מגפת הקורונה, בה חלו רבים במחלת נגיף הקורונה ברומניה, התפשטה אל המדינה בסוף פברואר 2020.
מגפת הקורונה, שבה חלו כמעט שבע מאות מיליון בני אדם במחלת נגיף הקורונה ברחבי העולם, התפשטה בתחילת מרץ 2020 גם אל עיר-המדינה, קריית הוותיקן, בה יושב הכס הקדוש והעומד בראשה של הכנסייה הנוצרית-קתולית, האפיפיור.
עיר-המדינה נמצאת במרכז העיר רומא, בירת איטליה.
איטליה הייתה ממוקדי ההתפרצות החמורים באירופה וברחבי העולם.
ב-9 ביוני כל חולי הקורונה החלימו והמגפה בעיר-המדינה נבלמה.
באמצע חודש אוקטובר דווח על התפרצות בקרב אנשי המשמר השווייצרי של הכס הקדוש שהסתכמה ב-11 חולים נכון ל-15 באוקטובר.
הטלת הסגר של איטליה השתקפה גם בקריית הוותיקן.
כדי להימנע מהתכנסויות פומביות והעברת הנגיף, האפיפיור פרנציסקוס ביטל את הופעותיו הקבועות בציבור והעביר אותן באינטרנט.
באפריל אמר האפיפיור פרנציסקוס למראיין כי תושבי קאסה סנטה מרתה עובדים מחדריהם וכעת מוגשות ארוחות בשתי משמרות כדי לאפשר התרחקות חברתית.
מקרה הקורונה הראשון המאומת בקנדה התגלה ב-25 בינואר 2020 בגבר שחזר לטורונטו מנסיעה לסין.
נכון ל-// קיימים בקנדה נדבקים, מחלימים ו- נפטרים.
מקרה ההדבקה המקומית הראשון בקורונה התרחש ב-5 במרץ 2020 וקצין הבריאות הראשי של טורונטו הודיע ב-16 במרץ כי יש "עדויות מסוימות להעברה בקהילה".
באמצע מרץ, ככל שעלה מספר מקרי ההדבקה בקהילה, כל המחוזות והטריטוריות של קנדה הכריזו על מצב חירום, סגירות מעונות יום לבתי ספר וגני ילדים, איסורים על התכנסויות, סגירת עסקים שאינם חיוניים, הגבלות כניסה ובידוד עצמי חובה למטיילים.
קנדה הגבילה מאוד את הגישה לגבולותיה, תוך מניעה למטיילים מכל המדינות, למעט כמה חריגים.
חלק ניכר ממקרי ההדבקה ממוקמים במחוזות המאוכלסים בקנדה ובעיקרם אונטריו וקוויבק וכן במידה פחותה גם באלברטה ובקולומביה הבריטית.
בין הקנדים שנדבקו בנגיף היו גם סופי גרגואר טרודו , אשתו של ראש הממשלה ג'סטין טרודו, שנמצא חיובית לנגיף ב-12 במרץ.
עד 28 במרץ היא החלימה.
פוליטיקאים שונים אחרים נכנסו לבידוד עצמי בגלל נסיעות או תסמינים.
על רקע המגפה, נערכו ב-20 בספטמבר הבחירות לפרלמנט, לאחר שראש הממשלה טרודו הקדים את מועד הבחירות בשנתיים.
ב-12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלה נשימתית בעיר ווהאן, מחוז חוביי, סין.
במהלך החודשים הראשונים של אותה שנה אובחנו מקרי קורונה בכל רחבי העולם והמגפה הוכרזה כפנדמיה ב-11 במרץ 2020.
ב-7 בינואר 2020 פורסמה המלצה למטיילים מטעם בריאות הציבור בקנדה שלא לבוא במגע עם בעלי חיים בסין וציינה כי היא עוקבת בקפידה רבה אחר המצב.
בשלב זה עדיין לא היו עדויות לאופן העברת המחלה או מקורה.
ב-15 בינואר הפעילה הממשלה הפדרלית את מרכז פעולות החירום.
ב-17 בינואר הציבה סוכנות שירותי הגבול של קנדה (CBSA) שילוט בשדות התעופה של מונטריאול, טורונטו ונקובר כדי להעלות את המודעות למגפה.
כל הטיסות הישירות מווהאן לקנדה בוטלו.
ב-25 בינואר, המקרה הראשון שזוהה בקנדה היה גבר בשנות ה-50 לחייו שנסע בין ווהאן לגואנגג'ואו לפני שחזר לטורונטו.
ב-28 בינואר הוציאה ממשלת קנדה המלצה נגד ביקורים לא חיוניים בסין תוך שהיא מדגישה שלא לבקר במחוז חוביי.
ב-29 בינואר הודיע שר החוץ פרנסואה-פיליפ שמפיין כי יישלח מטוס להחזרת אזרחים קנדים מהאזורים בהם התפשט הנגיף בסין.
ב-2 בפברואר הודיעו כוחות הצבא הקנדים כי הם מתכוונים לשכור מטוס שיסייע בפינוי אזרחים קנדים שנמצאים עדיין בווהאן לאחר שניתן אישור על ידי סין, בכוונתם להטיס אותם ל-CFB טרנטון לצורך בידוד.
רק אלה שנכנסו למדינה עם דרכון קנדי יורשו לנסוע בטיסה זו.
המטוס הראשון נחת ב-CFB טרנטון ב-7 בפברואר.
ב-6 במרץ פורסם שממשלת קנדה תציע מימון של 27 מיליון דולר ל-47 קבוצות מחקר ב-19 אוניברסיטאות לפיתוח אמצעים להתמודדות עם המגפה.
ב-8 במרץ הצהירה הממשלה כי לבקשת ממשלת ארצות הברית, קנדה שכרה מטוס נוסעים כדי לפנות את 237 האזרחים שעדיין היו על סיפון ספינת השייט " Grand Princess .
ב-5 במרץ 2020 פורסם מקרה הדבקה ראשון בקהילה בקנדה.
ב-11 במרץ הודיע ראש הממשלה ג'סטין טרודו על קרן תגובה למשבר של מיליארד דולר, תרומה של 50 מיליון דולר לארגון הבריאות העולמי ותוספת של 275 מיליון דולר למימון קורונה בקנדה.
השרה לפיתוח כלכלי ושפות רשמיות מלאני ג'ולי הצהירה כי היא דנה באמצעים להפחתת השפעת ההתפרצות על ענף הנסיעות האוויריות.
ב-13 במרץ הודיע ראש הממשלה טרודו כי הממשלה הפדרלית מכינה חבילת סיוע שתטפל באלה שנפגעו כלכלית מהמגפה.
ב-16 במרץ הודיע ראש הממשלה טרודו כי הגבלות כניסה חדשות יושמו זמן קצר לאחר חצות ב-18 במרץ.
ב-18 במרץ נאסרה כניסה של נוסעים מארצות הברית בהסכם הדדי עם ממשלת ארצות הברית.
שר החוץ פרנסואה-פיליפ שמפיין הודיע גם כי עבור אזרחים שעדיין נמצאים מחוץ לקנדה, המדינה תעמיד הלוואות חירום של עד 5,000 דולר לכיסוי עלויות נסיעה או צרכים בסיסיים עד אשר יוכלו לחזור.
במרץ נמדדה אבטלה של כמיליון בני אדם.
ב-4 באפריל הודיע ראש הממשלה ג'סטין טרודו כי קנדה תקבל מיליוני מסכות שיוצרו בסין.
קצין התקציבים הפרלמנטרי פרסם ב-9 באפריל את ממצאיו לפיהם הגירעון לשנת 2020 יגיע ל-184 מיליארד דולר, כלומר 8.5% מהתמ"ג הקנדי.
ב-10 באפריל ה-RCMP התבקשה לאכוף את הסגר.
עונשים בגין הפרות יכולים לכלול קנס של עד 750 אלף דולר ומאסר של שישה חודשים.
דווח כי תא המודיעין הרפואי של פיקוד הכוחות בקנדה (MEDINT) הגיש דוחות על ההתפרצות בווהאן מאז ינואר 2020.
ב-14 באפריל חשפה קצינת הבריאות הציבורית תרזה תם כי בתי אבות מהווים "מחצית מ-700 מקרי המוות (עד כה) ברחבי הארץ".
יותר מ-90 אחוז מהקנדים שמתו הם מעל גיל 60, על פי נתונים סטטיסטיים שהונפקו על ידי טאם בשבוע שעבר.
בנוסף, ב-14 באפריל, התאחדות המלונות של קנדה מסרה כי למעלה מ-4,000 מלונות עד כה נסגרו וכ-250,000 עובדים מבוטלים.
בתחילת מאי החלה להיראות ירידה במקרי ההדבקה במדינה, וב-4 במאי ראש הממשלה טרודו התרה באזרחים שלא לגלות שאננות בשל ההקלות הכלכליות החדשות, תוך שהוא מדגיש את חשיבות שמירת הריחוק החברתי וההיגיינה האישית למניעת הדבקה.
כמו כן הוא קרא להם שלא לצאת מהבית אלא במקרים חיוניים.
עד 8 במאי 60% מהנפטרים בקנדה מהקורונה היו במחוז קוויבק, שמונה רק 20% מאוכלוסיית המדינה.
מונטריאול שבמחוז כונתה "מוקד המגפה בקנדה".
ב-14 במאי הודיעה קבוצת לופטהנזה על חידוש הטיסות בין טורונטו ופרנקפורט החל מ-3 ביוני.
למחרת אמר מנהיג השמרנים, אנדרו שיר, כי ועידת המפלגה רוצה בחידוש ישיבות הפרלמנט החל מ-25 במאי.
להצהרה זו משמעות כיוון שנדרשת הסכמת כל המפלגות להשעיית פעילות הפרלמנט.
ב-20 במאי בוטלה חובת עטיית המסיכות בקנדה ובמקום זאת פורסמה המלצה מצד בריאות הציבור לעשות כן.
ב-21 במאי פורסם כי חיילים בכוחות הקנדיים שהוטל עליהם לטפל באזרחים ותיקים במסגרת מבצע LASER באונטריו ובקוויבק עשויים להיות קורבנות של אירוע הפצת על של המחלה.
ב-18 ביוני חצתה קנדה את רף 100 אלף מקרים.
במהלך חודש יולי עדכנו פרובינציות ברחבי קנדה על עלייה מחודשת בהדבקה.
בין הפרובינציות שחוו עלייה כזו ניתן למנות את אונטריו, קוויבק, ססקצ'ואן ואלברטה.
ב-18 בספטמבר נמצא מנהיג האופוזיציה ארין אוטול חיובי לקורונה.
באותו היום נמצא גם מנהיג בלוק קבקואה איב פרנסואה–בלנשאה חיובי.
ב-23 בספטמבר הודיע באופן רשמי בנאום מן הכס ראש הממשלה טרודו שקנדה נמצאת בגל השני של התפרצות הקורונה.
ענף התעופה נפגע עד מהרה מהעלייה המחודשת.
ב-19 באוקטובר הודיעה חברת אייר טראנסט על סגירת הבסיס שלה בוונקובר ועל פיטוריהן של מחצית מהדיילות שנותרו.
עד המגפה העסיקה החברה 2,000 דיילי אוויר ונכון לנובמבר 2020 תכננה להעסיק 117 בלבד.
למחרת נערכה הפגנת עובדי ענף התעופה בגבעת הפרלמנט.
ב-22 באוקטובר ביטל האיחוד האירופי את מסדרון הנסיעה שהיה בין מדינות האיחוד וקנדה החל מיוני 2020 שאפשר לקנדים להיכנס לכל שטחי האיחוד ללא צורך בבידוד.
ב-6 בנובמבר עדכן מחוז נונאווט על מקרה ראשון של קורונה בשטחו.
ב-10 בנובמבר הוכרז על סגר במחוז מניטובה.
ב-29 בנובמבר הוארך האיסור על טיסות מחוץ לקנדה לצרכים לא חיוניים.
ההגבלה הוטלה לראשונה במרץ והוארכה עד 21 בינואר 2021 וחלה על המבקרים ממדינות שאינן ארצות הברית, כמו גם את החובה לבידוד של 14 יום.
ב-21 בדצמבר נעצרו הטיסות בין בריטניה וקנדה עקב החשש מהתפרצות "הווריאנט הבריטי".
מ-7 בינואר חויבו כל הנכנסים לקנדה בבדיקת קורונה שלילית 72 שעות אחרי כניסתם, בנוסף לבידוד של 14 יום, והחובה להישאר במתקן פדרלי אם הבידוד יימצא לא מספיק.
כללי הבדיקות החדשים הביאו לביטולן של 50 אלף טיסות בקנדה, כך לדברי שר התחבורה הקנדי עומאר אלגברה.
הגבלות חדשות הוטלו ב-29 בינואר, כשבוטלו טיסות לאיים הקריביים ולמקסיקו.
בשבועות שלאחר מכן טיסות יכלו לנחות רק במספר נמלי תעופה, תוך שהנוסעים מחויבים לעבור בדיקת PCR ולהיות בבידוד במלונית על חשבונם.
במחצית הראשונה של אפריל מספר החולים החדשים נסק וחנויות רבות אולצו לסגור את שעריהן פעם נוספת, מה שהביא לירידה של כ-6% במכירות, הירידה הגדולה ביותר בשנה שקדמה לכך.
לצד זאת גם המכירות המקוונות ספגו ירידה.
החל מאמצע חודש אפריל החלה ירידה ממושכת במספר החולים החדשים כך שרמת החולים החדשים ביוני השתוותה לרמה שנמדדה באוגוסט 2020. ב-19 ביוני הגיעה קנדה לרף המחוסנים (75% שקיבלו מנה אחת ו-20% בשתי מנות) שהוגדר על ידי הסוכנות לבריאות הציבור כתחילת ההקלות.
עם זאת, זן דלתא ("הזן ההודי") החל להתפשט בקנדה במהלך מאי ויוני 2021, מה שהקשה על המשך ההקלות בקנדה בשל העובדה שהזן החדש מידבק יותר.
במהלך יולי ואוגוסט אותה שנה החלה עלייה מחודשת בהדבקה במדינה.
הגל היה יחסית נמוך לקודמיו ודעך באוקטובר.
בשלהי 2021, התמודדה קנדה עם זן אומיקרון שהוביל לגל תחלואה שאופיין בעליה וירידה חדה בתחלואה.
בדיקות הפכו במגפת הקורונה לכלי חשוב לניטור התפרצויות ולקביעת רמת ההגבלות הנדרשת.
בקנדה רוב מכריע מבין הבדיקות מבוצע על ידי המחוזות והטריטוריות ולא באחריות הממשלה הפדרלית.
ב-23 באפריל 2020 ציין טרודו כי הרחבת מערך הבדיקות היא מפתח להקלות ונקב ביעד של 60 אלף בדיקות ביום, אולם הזהיר כי ייתכן וקנדה תידרש לבצע כ-120 אלף בדיקות.
באותה עת נערכו בקנדה בממוצע 20 אלף בדיקות ביממה.
במסגרת החוק הקנדי, רק ערכות בדיקה שעברו אישור של רשות הבריאות הקנדית יכולות היו להימכר במדינה.
מכיוון שאישור רגולטורי אורך לרוב זמן ממושך, ב-18 במרץ 2020 הוציאה שרת הבריאות פטי היידו צו זמני על מנת לאפשר גישה מהירה למכשירים רפואיים הקשורים למגפת הקורונה, כולל ערכות בדיקה.
באותו היום אושרו הערכות המסחריות הראשונות.
המעבדה הלאומית הקנדית למיקרוביולוגיה בוויניפג סייעה בפענוח בדיקות לאבחון קורונה.
בתחילת ההתפרצות, חלק מהבדיקות שנערכו במחוזות השונים נשלחו למעבדה לבדיקה נוספת או יחידה.
מאז המחוזות והטריטוריות הקימו יכולת בדיקה עצמאית, אם כי מדי פעם נשלחו דגימות גם למעבדה הלאומית לבדיקה נוספת.
בתחילת המגפה, מחוזות קנדה נאלצו להתמודד עם הצטברות בדיקות קורונה ללא יכולת לפענחן בשל מחסור בחומרים כמו הריאגנטים הנדרשים.
בשל כך, בסוף אפריל 2020 הממשלה הפדרלית סייעה בארגון אספקה מסין שסיפקה משאבים לייצור חומרים קריטיים לבדיקות למשך 6–9 חודשים.
ב-14 בדצמבר 2020 החל בקנדה מבצע חיסונים נרחב לחיסון אזרחי המדינה נגד נגיף קורונה.
למבצע זה קדמו הכנות קדחתניות ואישורים רגולטוריים.
במרץ 2020, זמן קצר אחרי תחילת ההתפרצות בקנדה, ממשלת קנדה הכריזה על השקעה של 275 מיליון דולר קנדי עבור "חקר הקורונה ואמצעים נגד המחלה".
ב-23 באפריל הוכרז על הרחבת התמיכה בסך מיליארד דולר קנדי עבור "אסטרטגיית מחקר רפואית לאומית למלחמה בקורונה", לרבות "פיתוח חיסון, טיפולים וניטור הווירוס".
בקיץ 2020, כחלק מההיערכות להפצת החיסון רכשה קנדה 75 מיליון מזרקים.
למרות שבקנדה לא היו מתקנים היכולים לייצר חיסונים עם פרוץ המגפה, ב-31 באוגוסט 2020 הודיע ראש ממשלת קנדה, ג'סטין טרודו, על השקעה בסך 126 מיליון דולר ב"תכנון, הקמה והסמכה של מתקן ייצור ביולוגי חדש", כשהוא נוקב בתאריך יעד של יולי 2021 להפעלתו.
המתקן נבנה בסמוך למונטריאול ובעל יכולת ייצור של 2 מיליון מנות בחודש.
ב-2 בפברואר 2021 הודיעה ממשלת קנדה על עסקה עם חברת Novavax במסגרתה החברה תייצר חיסוני קורונה במרכז ייצור ביולוגי במדינה.
עוד נקבע שקנדה תרכוש מהחברה 52 מיליון מנות.
ב-9 בדצמבר 2020 אישרה רשות הבריאות הקנדית את החיסון של חברת פייזר.
עד אמצע אותו חודש נחתם הסכם עם החברה לאספקת 20 מיליון מנות חיסון לקנדה.
שבוע מאוחר יותר, ב-23 בדצמבר אישרה קנדה את החיסון של חברת מודרנה, ונקבע שהיא תקבל כ-168 אלף מנות חיסון עוד לפני סוף 2020.
ב-26 בפברואר 2021 אישרה רשות הבריאות הקנדית את החיסון של אוניברסיטת אוקספורד ואסטרהזניקה.
האישור תקף לגבי שתי הגרסאות של החיסון, האחת מיוצרת בארצות הברית והשנייה בהודו.
המשלוח הראשון של חצי מיליון מנות חיסון הגיע ב-3 במרץ.
ב-5 במרץ 2021 אושר החיסון של חברת ג'ונסון אנד ג'ונסון.
ב-14 בדצמבר החל מבצע החיסונים בקנדה, כשבתחילה החיסונים מתוצרת פייזר נשלחו ל-14 אתרי הפצה במחוזות, כשהטריטוריות עדיין לא קיבלו מנות בשל הקושי באחסון.
בשלב הראשון חוסנו צוותים רפואיים וקבוצות הסיכון בטרם התרחב המבצע לכלל האוכלוסייה.
החל מאמצע ינואר 2021 נפוצו דיווחים הנוגעים לעיכובים בייצור שני החיסונים שאושרו.
ב-3 בפברואר אישרה הנציבות האירופית משלוח חיסונים לקנדה על אף מגבלות הייצור ביבשת.
עוד באותו יום פרסם מיזם Covax להפצת חיסונים בינלאומית שקנדה צפויה לקבל כ-1.9 מיליון מנות חיסון עד אמצע 2021.
ב-18 בפברואר הוכרז על ידי מייג'ור גנרל דני פורטין, האחראי על החיסונים במדינה, כי התקופה שבה קנדה סבלה מקשיים בשילוח החיסונים הסתיימה, וכן שצפוי "שפע של חיסונים" באביב ובקיץ.
הדבר יוביל ל"הרחבה משמעותית של תוכניות החיסון בפרובינציות".
בתחילת מבצע החיסונים בקנדה התנהל הוויכוח האם לתת מנה שנייה ומתי.
פייזר ומודרנה המליצו על מרווח זמן של 3–4 שבועות בין המנות.
חברת אסטרהזניקה המליצה על 4–12 שבועות בין המנות.
נתונים חדשים שפורסמו באותה עת העלו שניתן להאריך את ההמלצה, כשהתיאוריה גורסת שאפשר יהיה לחסן אנשים רבים יותר תוך שאספקת החיסונים מתגברת.
בסוף דצמבר 2020 החליטה קוויבק על הארכת משך הזמן בין המנות, עד שלבסוף עברה לאסטרטגיית 90 הימים בין המנות.
הוועדה הלאומית המייעצת לחיסונים (NACI) המליצה על 42 ימים בין המנות.
בהמשך השתנתה המלצה זאת לארבעה חודשים או 112 ימים בין המנות.
בקוויבק אף הפסיקו להמליץ על מתן מנה שנייה למחלימים.
באפריל החלה להיבדק בקנדה האפשרות לערבב חיסונים שונים.
ככל שעתיד חיסוני אסטרהזניקה בקנדה הלך ונעשה בטוח פחות ופחות בשל עיכובים במשלוחים והחשש מקרישי דם, ועליית זמינות הנתונים בנושא, מידת העניין של ממשלות הפרובינציות בשילוב החיסונים הלכה והתעצמה.
בתחילת מאי הפכה קוויבק לראשונה שאישרה שילוב בין מנה ראשונה של אסטרהזניקה עם מנה שנייה של פייזר או מודרנה; זאת רק בנסיבות מסוימות כשרק אנשים מתחת לגיל 45 שקיבלו מנה ראשונה מהחיסון שפותח באוקספורד יוכלו לקבל מנה שנייה שונה.
כמה שבועות קודם לכן הותר לערבב בין חיסוני פייזר ומודרנה בבתי אבות סיעודיים עקב אספקה נמוכה של חיסוני מודרנה.
ב-20 במאי הוכרז שקנדה תערוך מחקר עצמאי בנוגע לערבוב מנות חיסון.
ב-1 ביוני, הוועדה המייעצת לחיסונים בקנדה אישרה את ערבוב החיסונים של אסטרהזניקה, מודרנה ופייזר כך שהמנה הראשונה תהיה של אסטרהזניקה והשנייה של פייזר או מודרנה.
בינואר 2021 התגלה בפרובינציית ססקצ'ואן שניתן להפיק מנות חיסון נוספות מהבקבוקונים בהם מסופקים חיסוני פייזר, כשבמקור היו בהם 5 מנות.
בשעה שפייזר התמודדה עם האטה בקצב אספקת החיסונים בינואר ובפברואר 2021, הוציאה החברה הודעה לפיה הבקבוקונים אכן מכילים 6 מנות במקום 5. רשות הבריאות הקנדית אישרה את התיקון, מה שדרש רכישה של מיליוני מזרקים מיוחדים להוצאת החומר.
בתחילה נדרש לאחסן את חיסון פייזר–BioNTech בהקפאה עמוקה (בין 80°- ל-60°-) עד להזרקה שצריכה להתבצע בתוך 6 שעות בלבד.
ב-25 בפברואר המליצה רשות הבריאות הקנדית על הקפאה במקררים רגילים (בין 25°- ל-15°-) למשך שבועיים.
ב-1 במרץ 2021 הודיעה NACI שלא תמליץ על מתן החיסון לבני 65 ומעלה, עקב "היעדר ראיות מספיקות ליעילות בקבוצת גיל זו בשלב הזה".
בקוויבק לא עקבו אחר ההמלצה הזו, אם כי נקבע שיש להעדיף מבוגרים בעת מתן חיסוני פייזר ומודרנה.
ב-16 במרץ בוטלה ההמלצה אחרי שהתקבלו נתונים ממדינות אחרות.
ב-29 במרץ פרסמה NACI המלצה שלא להשתמש בחיסון בקרב אנשים צעירים יותר מ-55 עקב דיווחים על סיכון מוגבר לקריש דם ברמות נמוכות של טסיות דם.
באפריל, עקב עלייה נוספת בהדבקה והעלייה בהססנות להתחסן, מספר מחוזות ובהם אלברטה ואונטריו החלו להשתמש בחיסון עבור בני 40 ומעלה.
ב-29 באפריל שונתה ההמלצה שוב, כך שבני 30 ומעלה יכולים להתחסן במידה והמתחסן לא מעוניין לחכות לחיסון אחר.
מקרים לפי מחוז או טריטוריה
מחוז אלברטה היה הראשון בו התרחשה הדבקה מקומית ב-5 במרץ 2020. באמצע אותו חודש דווח כבר על תחלואה מפושטת ברחבי המחוז.
מקרה המוות הראשון מהנגיף באלברטה היה ב-19 במרץ.
המקרה הראשון בקולומביה הבריטית דווח ב-28 בינואר.
זהו אזרח שחזר מווהאן והחל לחוות תסמינים ב-26 בינואר.
שלושת המקרים הראשונים במניטובה דווחו ב-12 במרץ 2020, ואף שהמחוז הצליח לשמור על רמת נדבקים נמוכה עד אוקטובר 2020, בעת זאת החל גל הדבקה נרחב.
ראשון המקרים דווח ב-11 במרץ.
ב-15 במרץ דיווח המחוז על ארבעה מקרים חמורים נוספים בחלק המרכזי של המחוז.
נכון ל-5 באוגוסט 2021 היו בניו פאונדלנד ולברדור 1,441 מקרי הדבקה, 1,420 מחלימים ו-7 נפטרים.
ב-24 במרץ נעצרה אישה קורנר ברוק בגין הפרת הוראות חירום לבריאות הציבור ובסירוב להישאר בבית לאחר שחזרה מטיול מחוץ לפרובינציה.
נכון ל-5 באוגוסט 2021 דווח על 129 נדבקים בקורונה בטריטוריות הצפון-מערביות, 129 מחלימים ו-0 נפטרים.
זהו אחד משני המחוזות בקנדה בהם אפס נפטרים מקורונה.
ב-21 במרץ דיווחו הטריטוריות הצפון מערביות על מקרה הראשון ההדבקות בקורונה בילונייף.
נכון ל-5 באוגוסט 2021 דווח על 5,899 מקרים מאומתים בנובה סקוטיה, 5,791 מחלימים ו-93 נפטרים.
נכון ל-5 באוגוסט 2021 דווח בנונאווט על 657 נדבקים, 653 מחלימים ו-4 נפטרים.
זהו המחוז עם כמות הנדבקים הגבוהה ביותר בקנדה.
ב-28 באפריל נשלחה משלחת רפואית על מנת לטפל בהתפרצות המגפה בעיירה הילידית גול ביי פירסט ניישן אשר ממוקמת כ-200 ק"מ צפונית לת'אנדר ביי.
התפרצויות בקהילות ילידות מרוחקות מאוד מדאיגות את שלטונות אונטריו, מאחר שקיימת קירבה בתוך הקהילה והן מאוד מרוחקות משירותי רפואה.
נכון ל-5 באוגוסט 2021 דיווח אי הנסיך אדוארד על 212 נדבקים, 208 מחלימים ו-0 נפטרים.
בתחילת המגפה סבל המחוז מההתפרצות החמורה ביותר של הקורונה, וכיום מספר הנפטרים בו הוא הגבוה ביותר במדינה ואובחן בו מספר הנדבקים השני בגודלו אחרי אונטריו.
נכון ל-5 באוגוסט 2021 דיווחה יוקון על 623 נדבקים, 563 מחלימים ו-8 נפטרים.
נכון ל-יולי 2023 במגפה נדבקו כ-700 מיליון בני אדם מאומתים ברחבי העולם, ומתו כ-7 מיליון, אם כי על פי הערכות מספרי הנדבקים והמתים גבוהים בהרבה.
בעוד שבסין היה סגר נוקשה שהביא לבלימת המגפה לקראת סוף פברואר 2020, הרי שבמקביל התפרץ הנגיף בפברואר בשלושה מוקדים עיקריים - איטליה, קוריאה הדרומית ואיראן.
מאיטליה התפשט הנגיף במהלך חודש מרץ למרבית מדינות אירופה, שהפכה ליבשת "אדומה".
ארצות הברית, שמקרים בודדים נצפו בה כבר בינואר, הפכה במרץ אף היא למדינה נגועה, כשעיקר ההדבקה אז התמקד במדינות ניו יורק וניו ג'רזי.
הודו, שהנגיף אותר בה כבר בפברואר, הפכה באפריל למוקד עולמי של הדבקות.
ברזיל הפכה אף היא למוקד עולמי באפריל, ואליה הצטרפו שכנותיה צ'ילה ופרו, ובהמשך גם קולומביה וארגנטינה.
נתוני מקרי ההדבקה המאומתים ומקרי המוות המפורטים מתייחסים לאנשים שנבדקו למחלת הקורונה, כפי שדווחו רשמית על ידי המדינות השונות.
להלן נתונים מצטברים מתחילת המגפה נכון לנובמבר 2022 (המספרים מעוגלים)
מקרי הדבקה מאומתים: 650 מיליון
שיעור קטלניות עולמי מצטבר: 1.00%
להשוואה נתונים נכון ל-שנת 2020 בלבד (המספרים מעוגלים)
מקרי הדבקה מאומתים: 84 מיליון
מקרים פעילים לתום 2020: 23 מיליון
שיעור קטלניות עולמי מצטבר: 2.15%
שנת 2021 בלבד (המספרים מעוגלים)
מקרי הדבקה מאומתים: 205 מיליון
שיעור קטלניות עולמי מצטבר ב-2021: 1.8%
נכון לדצמבר 2022 מוקדי המגפה העיקריים במצטבר לפי מקרים מדווחים הם:
אירופה (בעיקר רוסיה, צרפת, ספרד, בריטניה איטליה וגרמניה) - מעל 244 מיליוני נדבקים מאומתים.
ארצות הברית - מעל 103 מיליוני נדבקים
דרום אמריקה (בעיקר ברזיל, ארגנטינה, קולומביה ופרו) - מעל 67 מיליון
מדינות עם יותר מ-10 מיליון מקרי הידבקות
להלן נתונים מצטברים ויומיים נכון ל-9 ביולי 2022 (מרבית המספרים מעוגלים)
ארצות הברית - מעל 85 מיליון מקרי הדבקה מאומתים, כשמתוכם מעל 3 מיליון מקרים בכל אחת מהמדינות קליפורניה, טקסס ומעל 2 מיליון בפלורידה וניו יורק.
שיעור הקטלניות המצטבר בארצות הברית מהמקרים המאומתים הוא כ-1.2 אחוזים.
ב-6 אוגוסט 2020 עברה ארצות הברית את רף 5 מיליון הנדבקים.
בנובמבר 2020 עברה ארצות הברית את רף 10 מיליון.
לאחר התחלת מבצע חיסונים נרשמה ירידה בתחלואה החל מפברואר 2021 ועד יולי 2021.
הודו - לפי הדיווח הרשמי (שכנראה אינו משקף את המציאות) מעל 43 מיליון מקרים מאומתים ומעל 500,000 מקרי מוות.
המגפה התחילה להתפשט באיחור, ועד אמצע מרץ אומתו מקרים בודדים.
מאמצע מרץ 2020 החל גידול במספר המקרים המאומתים, ובאפריל האצה אף על פי שהממשלה הטילה סגר.
בתחילה בוצעו בהודו מעט מאוד בדיקות ביחס לגודלה העצום של האוכלוסייה, אך מספרן עלה מאוד החל מחודש יולי.
במאי חלה האצה נוספת בהתפשטות הנגיף, והודו עברה את 100 אלף המקרים.
ביולי הגיעה הודו למקום השלישי במספר המקרים המאומתים ועברה את רף מיליון ההדבקות, ב-6 באוגוסט את ה-2 מיליון, וב-15 בספטמבר את ה-5 מיליון.
מאז 16 בספטמבר מספר הנדבקים היומי היה בירידה.
שיעור הקטלניות המצטבר מהמקרים המאומתים הוא כ-1 אחוזים.
ממרץ 2021 נרשמה התפרצות מחודשת ועליה חדה בכמות הנדבקים היומית.
ברזיל - מעל 30 מיליון מקרי הידבקות מאומתים, מעל 660,000 מקרי מוות.
גם בברזיל המגפה החלה להתפשט באיחור מה.
רק לקראת סוף מרץ החלה להסתמן עלייה מהירה במספרי המקרים החדשים ובתמותה, גם עקב מיעוט בבדיקות.
מאפריל חלה האצה בהתפשטות המגפה שנמשכה גם בחודשים הבאים.
מדינות עם יותר מ-5 מיליון מקרי הידבקות
להלן נתונים מצטברים ויומיים נכון ל-אוקטובר 2022 (מרבית המספרים מעוגלים)
רוסיה - על פי הדיווח הרשמי מעל - 21 מיליון מקרי הידבקות.
אף על פי שכבר בפברואר דווחו ברוסיה מקרי הידבקות בודדים, לפי הדיווח הרשמי החלה התפשטות המגפה ברוסיה רק באמצע מרץ.
באפריל חל גידול חד במקרי ההדבקות, בד בבד עם עלייה חדה במספר הבדיקות.
התמותה המדווחת כ-390,000 מקרים (שיעור קטלניות כ-1.7 אחוזים).
ב-1 בספטמבר 2020 עברה רוסיה את רף מיליון הנדבקים, ולקראת סוף ספטמבר 2020 החל גל שני של הדבקות.
בריטניה - מעל 23 מיליון מקרי הידבקות וכ-192,000 מקרי מוות.
מקרים ראשונים אותרו רק בתחילת מרץ אך התמהמהות הממשלה בתגובה למגפה ואימוץ של מדיניות חסינות העדר הביאו לעלייה חדה במספר מקרי ההדבקה ובתמותה.
רק לאחר מחאה משמעותית החליטה הממשלה על הטלת סגרים.
מספר הבדיקות היה קטן באופן יחסי, ולכן בתחילה מספר הנדבקים המאומתים לא עלה כמו מדינות בגודל דומה באירופה, אך העלייה במקרי המוות הייתה חדה.
(שיעור קטלניות מצטבר מעל 14 אחוזים נכון לאפריל).
במאי הואט משמעותית קצב ההדבקה.
בסביבות אוגוסט החלה התחלואה לעלות מחדש ובספטמבר בריטניה נכנסה רשמית לגל שני של הדבקות.
באוקטובר נרשמו שיאי הדבקה יומיים - מעל 20 אלף ביום.
באוקטובר עברה את רף מיליון הנדבקים.
שיעור הקטלניות המצטבר ליולי 2021 - כ-2.5 אחוזים.
בתחילת 2021, נרשמה ירידה בכמות הנדבקים היומית.
כמו ביתר מערב אירופה, גם בצרפת החלה המגפה בתחילת מרץ 2020, והתפשטה במהירות.
לקראת סוף אפריל החלה המגפה לדעוך, אך התחלואה נמשכה בקצב איטי.
ביולי החלה עלייה מחודשת במספר מקרי ההדבקה, באוגוסט הגיע גל שני ובספטמבר צרפת הגיעה שוב לצמרת מקרי ההדבקה היומיים.
באוקטובר 2020 עברה צרפת את רף מיליון הנדבקים.
טורקיה - מעל 17 מיליון מקרי הידבקות וכ-101,000 מקרי מוות.
באמצע מרץ היו מאות מקרים בודדים, באפריל הואץ קצב ההדבקה, וטורקיה הפכה לאחד ממוקדי המגפה המובילים.
ביוני הואט מאוד קצב ההדבקה.
בנובמבר הואץ הקצב ובדצמבר עברה טורקיה לכ-30,000 מקרי הדבקה ביום לאחר ששינתה את אופי הדיווח.
מדינות עם יותר מ-2 מיליון מקרי הידבקות
להלן נתונים מצטברים ויומיים נכון ל-9 ביולי 2020 (מרבית המספרים מעוגלים)
סגר מוקדם הביא להתפשטות מוגבלת של המגפה עד חודש יוני 2020. החל מיוני הייתה עלייה בהדבקה אל למעל 10,000 הדבקות ביום.
ארגנטינה הגיעה לצמרת העולמית במקרי הדבקה ומוות ביחס לאוכלוסייה, ואחוז הבדיקות החיוביות בה היה הגבוה בעולם - מעל 50% תוצאות חיוביות ביום וכ־37% במצטבר מפרוץ המגפה.
באוקטובר 2020 עברה את רף מיליון הנדבקים.
גרמניה - כ-24.3 מיליון מקרי הידבקות וכ-134,000מקרי מוות.
שיעור הקטלניות המצטבר היה בתחילה כ-1.9 אחוזים, נמוך יחסית למדינות מערב אירופה ולממוצע העולמי, אך עלה בחדות לקראת סוף 2020. בגרמניה הונהגו הגבלות בשלב מוקדם יחסית של ההתפרצות.
באפריל הואט מאוד קצב ההדבקה, אך באוגוסט מספר החולים חזר להיות למעלה מ-1,000 מאומתים ביממה.
באוקטובר 2020 שוב נרשמה התפרצות במקביל ליתר מערב אירופה, שהגיעה לשיא בדצמבר עם מעל 20 אלף מקרים ביום.
קולומביה - כ-4.5 מיליון מקרי הידבקות וכ-111,000 מקרי מוות.
עד מאי 2020 היה מספר מקרי ההדבקה מינורי, אולם ביוני חלה האצה של ממש וביולי הפכה המדינה לאחד ממוקדי הקורונה המובילים.
בספטמבר הגיעה למקום החמישי העולמי במצטבר.
ספרד - כ-12מיליון מקרי הידבקות וכ-104,000 מקרי מוות.
לאחר התפרצות קשה ספרד הטילה סגר כללי במהלך חודש מרץ, ולאחריו חלה ירידה הדרגתית ומתמשכת בתוספת המקרים היומית.
ב-8 באפריל ירדה התוספת היומית אל פחות מ-4 אחוזים ליום.
במאי ויוני הואט משמעותית הגידול במספר החולים, אך ביולי המגפה במדינה הואצה מחדש ובאוגוסט החל גל שני בהדבקות.
בספטמבר 2020 עלה מאוד מספר המקרים היומיים, ובאוקטובר נרשמו שיאים חדשים במספר הנדבקים היומי.
באוקטובר 2020 עברה ספרד את רף מיליון הנדבקים.
שיעור הקטלניות המצטבר בספרד הוא כ-2 אחוזים.
איטליה - מעל ל-16.1 מיליון, ונרשמו במצטבר כ-163,000 מקרי מוות - שיעור קטלניות המצטבר היה בתחילה גבוה מאוד - מעל 14 אחוזים במרץ 2020 וירד בהדרגה.
איטליה הייתה מהמדינות הראשונות מחוץ לסין בהן התפשטה המגפה בעוצמה.
ב-9 במרץ 2020 הוטל באיטליה סגר, שהלך והתהדק עם הזמן.
שיעור הגידול במספר המקרים החל לרדת בהדרגה בהמשך החודש.
באמצע אפריל ירדה התוספת היומית אל מתחת ל-2 אחוזים מהנדבקים, ובמאי התפשטות המגפה הואטה מאוד.
באוקטובר 2020, בעקבות הגל השני באירופה, חזרה איטליה לרמת הדבקה גבוהה - מעל 20 אלף ביום.
ובנובמבר עברה את רף המיליון.
מקסיקו - מעל 2.6 מיליון מקרי הידבקות וכ-233,000 מקרי מוות.
מספר מקרי התמותה גבוה מאוד יחסית להדבקות מאומתות, ככל הנראה בשל מיעוט בדיקות.
עלייה חדה בהתפשטות המגפה נרשמה במהלך אפריל 2020 ומספר מקרי ההידבקות עלה במהירות גם במאי.
מקסיקו הפכה ביוני לאחד ממוקדי המגפה המובילים ובספטמבר הייתה במקום השביעי בהדבקות והרביעי בתמותה.
כמות הבדיקות במקסיקו נמוכה מאוד, יחסית.
פולין - מעל 1.55 מיליון מקרי הדבקה וכ-39,000 מקרי מוות.
בפולין עבר הגל הראשון בשקט יחסי (מרץ - אפריל) אך באוקטובר 2020 הואץ מאוד קצב ההתפשטות למספרים שמעל 15 אלף הדבקות ביום.
איראן - על פי הדיווח הרשמי נרשמו קרוב ל-3.4 מיליון מקרים וכ-85,000 מקרי מוות.
מספר בכירים נדבקו בנגיף ומספר המקרים המדווח עלה במהירות.
נשמעות טענות כי המספר האמיתי גבוה בהרבה.
באפריל הנגיף התפרץ במדינה בחומרה רבה.
מסוף אפריל עלה קצב הבדיקות במדינה.
במאי הפכה המדינה לאחת מהמובילות במספר המקרים בעולם.
שיעור הקטלניות המצטבר כ-4 אחוזים.
בהמשך 2020 הוטלו בפרו סגרים וקצב ההדבקה קטן מאוד עד כדי כאלף ביום.
שיעור התמותה למיליון הוא הגבוה בעולם.
אוקראינה - מעל 2.2 מיליון מקרי הדבקה.
דרום אפריקה - מעל 2.2 מיליון מקרים.
הווירוס התגלה לראשונה במרץ 2020, ההתפשטות הייתה בשליטה באופן יחסי עד מאי, ואז החלה התפרצות שנמשכה גם ביוני.
ביולי הייתה דרום אפריקה לאחד ממוקדי המגפה הגדולים, עם יותר מ-10,000 מקרים ליום.
באוגוסט שכך גל ההדבקות לאלפים בודדים.
בדצמבר החלה שוב עלייה במספרי ההדבקה והמדינה חצתה את קו המיליון.
אינדונזיה - מעל 2.5 מיליון מקרים, ו-65,000 מקרי מוות.
המגפה פרצה כבר במרץ 2020 אך התפרצותה הייתה מוגבלת בתחילה.
עם זאת המספרים הלכו וגדלו בעקביות ובאוגוסט 2020 עבר מספר המאומתים את רף ה-3,000 ליום.
לקראת סוף 2020 הואץ קצב ההתפשטות ועבר את רף ה-10000 ליום.
לקראת סוף ינואר 2021 חצתה המדינה את רף מיליון הנדבקים.
החל מיוני 2021 גבר קצב ההתפשטות במדינה ומספר המקרים חצה את שיא 38,000 ליום.
להלן נתונים מצטברים ויומיים נכון ל-27 בדצמבר 2020 (מרבית המספרים מעוגלים)
צ'כיה - מעל מיליון מקרי הדבקה.
גם בצ'כיה עבר הגל הראשון בשקט יחסי (מרץ - אפריל) ובאוקטובר 2020 הואץ מאוד קצב ההתפשטות למספרים שמעל 15 אלף הדבקות ביום, האצה שנמשכה גם לתוך 2021. בתחילת פברואר 2021 נרשמו יותר ממיליון מקרי הדבקה במצטבר.
הולנד - מעל מיליון מקרים.
ושיעור הקטלניות המצטבר ירד מ-12 אחוזים בגל הראשון לכ-6 בספטמבר ולכ-2.5 באוקטובר.
קצב ההתפשטות הואט מאוד במאי, אך באמצע יוני המגפה התפרצה במדינה מחדש, ושוב בספטמבר-אוקטובר עת נרשמו שיאי הדבקה - מעל 10 אלפים ביום, גל שנמשך עד ינואר 2021.בתחילת פברואר 2021 נרשמו יותר ממיליון מקרי הדבקה במצטבר.
עלייה חדה בהתפשטות המגפה נרשמה במהלך אפריל-יוני 2020. מתחילת יולי 2020 נרשמה ירידה בהיקף ההדבקות ובאוקטובר נרשמו מאות בודדות ביום.
בקטר כ-135,000 מקרי הדבקה אך התמותה נמוכה במיוחד - 234 בלבד.
עד מאי הייתה המגפה על אש קטנה, ואז התפרצה בעוצמה ביוני.
בהמשך השנה בעקבות צעדי מנע נבלמה המגפה אם כי לא נעצרה לחלוטין.
שיעור התמותה במדינה הוא סביב 1.6 אחוזים נכון לספטמבר.
לקראת סוף מאי נרשמה עליית מה במספר המקרים לכמה עשרות ביום והממשלה נקטה צעדי מנע.
בנובמבר שבה המגפה והתפרצה בעוצמה שהמדינה לא חוותה, עם מעל 1000 נדבקים ביום ועלייה תלולה בעקומה.
712 מקרים אירעו באוניית התענוגות "דיימונד פרינסס" ביפן (לא כולל מקרים שהתגלו בנוסעים לאחר ששבו לארצותיהם).
קצב ההחלמה היה איטי: הנוסעים נדבקו במהלך חודש פברואר, ונכון ל-23 באפריל מתו 13 נוסעים, ו-54 עדיין היו חולים.
להלן נתונים מצטברים ויומיים נכון ל-6 בפברואר 2021 (מרבית המספרים מעוגלים)
התפשטות המגפה הואטה מעט באפריל 2020, אך במאי נמשכה העלייה במספר הנדבקים.
מספטמבר 2020 החלה מגמת עלייה בהתפשטות המגפה (גל שני) שנבלמה חלקית לקראת סוף השנה.
במרץ 2020 פרצה המגפה בעוצמה.
במאי 2020 הואט מאוד קצב ההתפשטות לאור צעדי המנע שננקטו, אך ביולי הואץ קצב ההדבקה מחדש.
נכון למאי 2020 בבלגיה נרשם שיעור הקטלניות הגבוה בעולם - כ-16 אחוזים, אך מאז הוא ירד.
בספטמבר ואוקטובר המשיך מספר הנדבקים החדשים לעלות, ובמהלך אוקטובר הפכה בלגיה לאחת המובילות בעולם בתחלואה ליום יחסית לגודל האוכלוסייה.
התפשטות המגפה הואצה במאי 2020, כמו במרבית מדינות דרום ומרכז אמריקה ואף הפכה ביוני לאחד המוקדים, אבל ביולי הסתמנה האטה משמעותית במספר החולים וצ'ילה שמרה על יציבות עד אוקטובר.
שיעור התמותה במדינה נמוך יחסית (כ-2.8 אחוזים).
שיעור הקטלניות/תמותה המצטבר נמוך משמעותית ביחס לממוצע העולמי - 0.8 אחוזים.
ב-29 באפריל נרשמה תפנית במגפה, כאשר לראשונה מספר המחלימים המצטבר עלה על מספר המקרים הפעילים.
במאי ירד מאוד מספר המקרים היומיים שהתגלו, אך במהלך יוני חזר מספר המקרים החדשים לעלות משמעותית.
באוגוסט וספטמבר חלה עליית מדרגה, וישראל עלתה במהלך ספטמבר לעשירייה המובילה בעולם במספר מקרי ההדבקה היומיים ובמקום הראשון בשיעורם מהאוכלוסייה.
ב-18 בספטמבר הוטל סגר כללי ובאוקטובר החלה להסתמן עצירה בהדבקות.
בנובמבר ירד מספר ההדבקות לכמה מאות ביום.
בדצמבר שוב התפרצה המגפה והוכרז סגר כללי מה-27 בחודש.
למרות הסגר מספר הנדבקים נשמר ברמות גבוהות גם בינואר 2021. בדצמבר 2020 החל חיסון המוני בישראל, במרץ 2021 החל להסתמן סיומה של המגפה, ובמאי נרשמו כמה עשרות נדבקים ביום ומספר החולים ירד לשיעורים מזעריים.
עיראק - מעל 620 אלף מקרים.
עד אמצע מאי הייתה התפשטות המגפה מוגבלת.
החל מתחילת יוני 2020 חלה קפיצה במספרים היומיים למעל 1,000 ביום, ובאוגוסט דווחו גם מעל 4,000 ביום.
עיראק הגיעה באוגוסט לעשירייה המובילה במספר המקרים היומיים.
לקראת סוף 2020 שככה המגפה.
באפריל עוד נרשם שיעור גבוה של תמותה, מעל 10 אחוזים ממקרי ההדבקה, אך בהמשך נרשמה ירידה חדה בתמותה.
בשוודיה היה בתחילה מספר נמוך של בדיקות יחסית לשכנותיה בסקנדינביה אך היא תיקנה זאת בהמשך.
שוודיה כמעט שלא נקטה בצעדי בידוד וסגר, ועודדה ריחוק חברתי וולונטרי.
הדבר התבטא באפריל ובמאי בהאצה של מספר מקרי ההידבקות ובתמותה גבוהה בהרבה באופן יחסי לשכנותיה בסקנדינביה.
בספטמבר 2020 החלו ניצני הדבקה שהפכו להתפרצות באוקטובר, ובנובמבר-דצמבר נרשמה עלייה תלולה במספר הנדבקים.
בסוף 2020, הוקשחו ההנחיות והמלצות.
במאי החלה המגפה להתפשט במהירות, וביוני הפכה המדינה לאחר ממוקדי המגפה העולמיים הגדולים.
ביולי החלה המגפה להיבלם, ובאוקטובר נרשמו מאות בודדות מדי יום.
לאחר מכן, החלו גלים נוספים.
המגפה החלה כבר במרץ, הגיעה לשיאה באוגוסט ושככה לאחר מכן, עם כ-2000 מקרים ליום בממוצע.
התפשטות המגפה הואצה במאי 2020, אך בהמשך נבלמה.
עליה חדה נרשמה במרץ 2021.
נקטה במדיניות של ריבוי בדיקות וצעדים כמו איסור התקהלות של יותר מ-5 אנשים, והתפשטות המגפה הואטה כבר באפריל ולמעשה נבלמה, אך באוקטובר התפרצה שוב בעוצמה יחד עם הגל השני באירופה, ומספר הנדבקים היומי הגיע לכמה אלפים.
הגל השני נמשך בנובמבר ואף התחזק בדצמבר 2020.
סין: נכון ל-ינואר 2021 (בשל בלימת המגפה בסין, הנתונים אינם מתעדכנים מדי יום):
סין הייתה המדינה בה פרצה המגפה בדצמבר 2019. המגפה בסין נבלמה החל ממרץ 2020. נכון למאי 2020 נוספים מדי יום מקרים חדשים בודדים שרובם מקורם מחוץ לסין.
מקרי הידבקות מאומתים כ-88,000 על פי הדיווח הרשמי.
מתוך כלל המקרים בסין, כ-67,800 נצפו במחוז חוביי בו פרצה המגפה, מתוכם יותר מ-50,000 בעיר ווהאן.
4,634 מקרי מוות בסין היבשתית, רובם המוחלט, כ-4,500, במחוז חוביי.
מקרה המוות האחרון נרשם באפריל 2020.
בין הנדבקים בנגיף היו גם עובדי הצוותים הרפואיים.
ציר הזמן של מקרים מאושרים ראשונים לפי מדינה או טריטוריה
מדינות וטריטוריות שלא דיווחו על מקרים מאומתים
החל מה-20 במאי 2022, רק מדינה ריבונית אחת לא אישרה מעולם מקרים של COVID-19. מדינה זו היא טורקמניסטן, הממוקמת באסיה ומונה כ-6,118,000 תושבים.
החל מה-21 בדצמבר 2022, טורקמניסטן נהייתה אף למקום היחיד בעולם שבו לא אושר מעולם שום מקרה של COVID-19.
יחסית לרוב מדינות המערב, תאילנד הצליחה להכיל את המגפה לאורך רוב שנת 2020, אך היא חווה התפרצות מחודשת בלתי מבוקרת מאז אפריל 2021. גל ראשוני של זיהומים, בעיקר עקב שהייה באתרי בילוי ליליים, כמו גם זירות אגרוף בבנגקוק, הגיע לשיאו ב-22 במרץ 2020 עם 188 מקרים שאושרו ביום.
עם יישום אמצעי המניעה, ההתפרצות שככה עד מאי, והמדינה כמעט ולא דיווחה על מקרי הדבקה חדשים בקהילה עד לדצמבר, אז חלה עלייה במספר המאומתים, שהתרכזו בעיקר סביב קהילות במחוז סאמוט סאחון .
ההתפרצות החדשה התפשטה למחוזות רבים, עם מספר מקסימלי של 959 מקרים שדווחו ב-26 בינואר 2021, לפני שהתפוגגה חלקית בפברואר.
בחודש אפריל, לעומת זאת, גל חדש של הדבקויות, שמקורם באזור של Lo Thong בבנגקוק, הביא להתפשטות רחבה של המחלה בבנגקוק, כמו גם ברחבי הארץ.
הוא זוהה כנגרם על ידי וריאנט אלפא של הנגיף, וריאנט שזוהה לראשונה בבריטניה, והוא מדבק יותר מהזן המקורי.
עד 14 באפריל זוהו למעלה מאלף מקרים ביום, מה שגרם למחסור במיטות בבתי חולים, עקב מדיניות הממשלה שחייבה כל נדבק להתאשפז בבית חולים, בלא תלות בחומרת מחלתו.
תגובת ממשלת תאילנד להתפרצות התבססה בתחילה על פיקוח ומעקב אחר מגעים, אם כי היא איחרה ביישום אמצעי הסגר ברורים.
בתגובה להתפרצות הראשונה, הכריז ראש הממשלה, פריות צ'אן-אוצ'ה, על מצב חירום, שנכנס לתוקף ב-26 במרץ.
הוקם מרכז למינהל מצב של המחלה (CCSA) עבור הממשלה.
המרכז כלל עבודה בשיתוף עם המחלקה לבקרת מחלות , והוציא ההודעות לתקשורת באמצעות הדובר Taweesin Visanuyothin .
אמצעי הסגר יושמו בדרגות שונות בכל רחבי הארץ, כאשר מקומות ציבוריים ועסקים נצטוו להיסגר.
עוצר נכנס לתוקף ב-3 באפריל, וכל הטיסות הבינלאומיות המסחריות הושעו החל מ-4 באפריל.
הציבור שיתף פעולה טוב יחסית עם הוראות הבריאות, ומערכת הבריאות הציבורית , החזקה במדינה, נחשבת כאחד מהגורמים שתרמו לתגובה הראשונית המוצלחת יחסית.
הקלת ההגבלות יושמה בהדרגה מאמצע מאי.
העוצר הוסר ביולי, והאקדמיה נפתחה מחדש באוגוסט.
עם זאת, מצב החירום נשאר בתוקף.
עם ההתפרצויות שלאחר מכן, בדצמבר 2020 ובאפריל 2021, הממשלה סירבה ליישם צעדים מגבילים באותם היקפים, מחשש לפגיעה נוספת בכלכלה.
בדצמבר היא התמקדה דווקא בבדיקות המוניות של מהגרי עבודה, והגבלות על נסיעות ממחוזות שנפגעו, בעוד שבאפריל היא אפשרה לקיים את חגיגות הסונגקראן (ראש השנה התאילנדי, , אם כי ללא חגיגות התזת מים, למרות שהחגיגות בוטלו בשנה שלפני כן, עת התחלואה הייתה נמוכה יותר.
מבצע חיסונים החל בסוף פברואר 2021. עם זאת, הוא היה מוגבל, והתמקד בעיקר בחיסון עובדי מערכת הבריאות, לרוב באמצעות CoronaVac , חיסון של חברת סינובאק, שיובא מסין.
רוב החיסונים במדינה מתוכננים להיות חיסוני אוקספורד – אסטרה-זנקה, אותם מתוכנן לספק באמצעות עסקת ייצור, שהובטחה על ידי חברת סיאם ביוססינס שבבעלות המלך, כאשר המנות הראשונות צפויות היו להינתן ביוני 2021.
כלכלת המדינה , נפגעה מאוד כתוצאה מהמגפה, בין היתר עקב ההסתמכות המשמעותי על תיירות.
קרן המטבע הבינלאומית חזתה שהתוצר של תאילנד יצטמצם ב-6.7 אחוזים בשנת 2020, שינוי שמבטא עלייה של 2.5% ביחס לעבר.
הממשלה הכריזה על מספר אמצעי סיוע, כולל חלוקת מזומנים לנפגעים, ויצירת חבילת תמריצים על סך 1.9 טריליון באט (60 מיליארד דולרים אמריקאיים), למרות שמעטים האנשים שקיבלו אותה.
חוסר שביעות רצון מההשפעה הכלכלית, כמו גם מתגובת הממשלה למגפה, תרמו לגל השני של המחאות בתאילנד (2020–2021) , החל מ-18 ביולי 2020.
ב-12 בינואר, אישר ארגון הבריאות העולמי (WHO) כי נגיף הקורונה החדש (Novel coronavirus, , הוא הגורם למחלה נשימתית שהתגלתה באשכול אנשים בווהאן, מחוז חוביי, סין, עליה דווח לארגון הבריאות העולמי ב-31 בדצמבר 2019.
בניגוד לסארס, מחלה שגרמה מנגיף קורונה אחר, ועיקר התפרצותה אירעה בשנת 2003, שיעור הקטלניות של מחלה זאת נמוך בהרבה, אך במקרה זה המחלה מועברת בצורה יעילה בהרבה, כך שנדבקו בה הרבה יותר אנשים, וכנגזרת מכך היא גבתה מספר רב יותר של קורבנות.
בנוסף, התפשטות גרסת הדלתא של הנגיף, המדבקת יותר בצורה משמעותית, הביאה להגדלה משמעותית של מספר החולים, ומספר המתים בעקבותיו.
על כן במדינה הגיעו לשיא הנוכחי, העומד על יותר מ-20,000 מקרים ביום, ולמעלה מ-160 מקרי מוות (בשיא הגל, אוגוסט 2021).
לצורך ההשוואה, מדובר ביותר מקרי הדבקות ו/או מוות ביום, מסך המקרים שתועדו במדינה בשנת 2020 כולה.
ב-13 בינואר 2020, משרד הבריאות התאילנדי , הכריז על אישורו של מקרה ראשון במדינה, אישה סינית בת 61 תושבת ווהאן.
היא הגיעה לשדה התעופה סוברנבהומי בבנגקוק ב-8 בינואר, שם זוהתה באמצעות מעקב תרמי, ולאחר מכן אושפזה.
המקרה השני תועד אצל אישה סינית אחרת, בת 74, שהגיעה לבנגקוק בטיסה מווהאן ב-13 בינואר 2020. מספר מקרים נוספים התגלו בקרב נכנסים מסין לאורך חודש ינואר.
ב-31 בינואר 2020 דווח על חמישה מקרים נוספים, מה שהביא את מספר המקרים המצטברים ל-19. האחד היה נהג מונית מקומי, שלא שהה בשבועות טרם הידבקותו בסין.
על כן נחשד כי הוא נדבק על ידי תייר סיני אותו הסיע במוניתו, מה שהופך את המקרה לראשון בו התרחשה העברה של הנגיף בין אדם לאדם בתוך המדינה.
שאר המקרים היו אצל אזרחים סינים.
מספר המקרים נותר נמוך לאורך כל פברואר, והסתכם ב-40 מקרים מאושרים עד סוף החודש.
ב-1 במרץ 2020 דיווח משרד הבריאות המקומי על מקרה המוות הראשון שאושר במדינה.
מספר המקרים זינק בסביבות אמצע מרץ, כאשר 89 מקרים חדשים דווחו ב-21 במרץ, העלייה הגדולה ביותר ביום אחד מאז הגעת הנגיף למדינה.
ההתפרצות התגלתה בכמה קבוצות אנשים, הגדולות שבהם התרחשו בקרב צופים בקרב אגרוף תאילנדי באצטדיון האגרוף Lumpinee , ב-6 במרץ.
המקרים שאושרו עלו ליותר ממאה ביום בשבוע שלאחר מכן, ומקומות ציבוריים ועסקים נצטוו להיסגר בבנגקוק, ובכמה מחוזות נוספים.
הסגירה הפתאומית של עסקים בבנגקוק גרמה לעשרות אלפי עובדים לנסוע לעיר הולדתם.
ראש הממשלה, פריות צ'אן-אוצ'ה, הכריז על מצב חירום, שנכנס לתוקפו ב-26 במרץ, וסגר נכנס לתוקף ב-3 באפריל.
כל הטיסות הבינלאומיות המסחריות הושעו החל מ-4 באפריל, ואמצעי הסגר בוצעו בדרגות שונות ברחבי הארץ.
שיעור המקרים החדשים ירד בהדרגה לאורך אפריל 2020, ובאמצע מאי ירדו שיעורי ההדבקה המקומיים כמעט לאפס, ובהדרגה יושמו הקלות בהגבלות.
העוצר הוסר ביולי 2020, והאקדמיה החלה להיפתח מחדש באוגוסט.
ב-15 ביולי 2020 הכריז המרכז הלאומי להתמודדות עם המגפה על שני מקרים חדשים נגועים; חייל מצרי במחוז ראיונג , ובת של דיפלומט סודאני בשכונת אסוק , בבנגקוק.
שניהם נחשבו ל"אורחי VIP" של הממשלה, לכן הם היו פטורים מציות לכללים שנקבעו לצורך התמודדות עם הנגיף.
רבים מתחו ביקורת על כישלונה של הממשלה להכיל את המחלה בקרב אותם "אנשי VIP".
למרות שלא היו מקרים מקומיים חדשים מאז אמצע מאי, ב-21 באוגוסט 2020 ה-CCSA הודיע כי החליט להאריך את מצב החירום עד 30 בספטמבר, בטענה כי יש צורך להשתמש בכוח על מנת למנוע כניסה של זרים מחוץ למדינה.
כמו כן, נטען כי חיי היומיום של התאילנדים לא יושפעו, מכיוון ש-CCSI כבר שחרר הגבלות שהוטלו על פעילויות מסוימות, דוגמת הפעילות האקדמית שחודשה.
ארגוני זכויות בינלאומיים מתחו ביקורת על צו החירום שהופעל לדיכוי חופש הביטוי.
בספטמבר 2020, אסיר באחד מבתי הכלא במדינה, שלא שהה בחו"ל בתקופת הזמן הסמוכה, אומת כחיובי לנגיף, ובכך היה למקרה ההדבקה הראשון בתאילנד מזה 100 ימים.
מקרה מקומי נוסף זוהה ב-7 בנובמבר, אם כי אף אחד מהמקרים לא גרם להתפרצויות נוספות.
באוקטובר, תיירים זרים נכנסו לתאילנד לראשונה מזה שבעה חודשים, במסגרת תוכנית מיוחדת.
בסך הכל הגיעו 1,201 מבקרים בחודש, לעומת 3.07 מיליון בחודש המקביל שנה קודם לכן.
תייר צרפתי, ששהה בקו סמוי שבמחוז סוראט תאני , נדבק במחלה לאחר שהשלים בידוד בן 14 ימים, אותו החל עם כניסתו למדינה.
הוא פיתח חום 17 ימים לאחר שהגיע לארץ.
בנובמבר האריכה הממשלה את צו חירום הקורונה בפעם השמינית, ואישרה הארכה של 45 ימים נוספים, עד 15 בינואר 2021.
החל מסוף נובמבר 2020, התגלו לפחות עשרה מקרים בקרב נשים שחצו את גבול מטחיליק , שבמיאנמר באופן לא חוקי, למחוז מיי סאי .
הן ביצעו נסיעות למרחקים ארוכים, כולל באוטובוסים ובאוויר, וחלקן השתתפו בהתכנסויות גדולות, מה שגרם לרשויות להטיל הסגר על אנשים שנחשדו כמי שאולי באו איתם במגע הדוק.
באמצע דצמבר אירעה התפרצות בסמוט סאחון , שמדרום מערב לבנגקוק, והגדילה את מספר המקרים שאושרו במדינה בכ-20% לפחות.
המקרים במחוז, המהווים את מרכז תעשיית הדיג במדינה , השפיעו בעיקר על מהגרי עבודה ממיאנמר, שמהווים כוח עבודה מרכזי בתעשיית פירות הים.
למעלה מ-1,300 מקרים התגלו בשוק מאכלי ים בסמוט סאחון, ומקרים נוספים התגלו ב-27 מחוזות.
לפני הזינוק, תאילנד רשמה כ-4,300 מקרי הדבקות במחלה, ורק 60 מקרי מוות, בעוד ששכנתה מיאנמר רשמה כ-117,000 מקרי הידבקות.
576 המקרים שדווחו ב-20 בדצמבר היוו את הגידול היומי הגדול ביותר בתאילנד, וגרמו לסך המקרים במדינה לעלות ב-13%.
אשכול הדבקות חדש הופיע בריאונג, והוא קושר לחדר הימורים.
ב-28 בדצמבר מת עובד במקום, מקרה מוות ראשון של תאילנד מהמחלה מזה כמעט חודשיים.
כשאשכולות ההדבקה החלו להתפשט לבנגקוק, הודיע ממשל המטרופוליטן בבנגקוק , כי העיר תסגור בתי ספר ומעונות יום בין התאריכים 4–17 בינואר 2021. זמן קצר לאחר מכן הורה משרד החינוך על סגירת כל בתי הספר לאורך שאר חודש ינואר.
גל שלישי וחמור יותר התרחש באפריל 2021, בעקבות הופעתם של אשכולות הדבקה בבנגקוק וסביבותיה בתחילת החודש.
הגל, שנחשב לחריף עקב התפשטותו של וריאנט אלפא של הנגיף, הוביל לזינוק הגדול ביותר במקרים במדינה עד כה, עם עלייה חדה במקרים היומיים במהלך החודש.
ב-14 באפריל התגלו בתאילנד 1,335 מקרים חדשים, הפעם הראשונה בה המדינה דיווחה על מספר מקרים בן ארבע ספרות; עד 24 באפריל, מספר המקרים החדשים הגיע לשיא של 2,839.
תאילנד דרשה ממי שקיבל תוצאה חיובית בבדיקה להתאשפז, אפילו אם אינם סימפטומטיים.
זה הוביל למחסור במיטות בבתי חולים.
בתי חולים שדה הוקמו במספר ערים.
עד מאי, כמעט 30,000 חולים שהו בבתי החולים הרגילים, וכן בבתי החולים שהוקמו בשטח.
מיון הנוסעים המגיעים מסין נמשך בשישה נמלי תעופה, החל ב-3 בינואר 2020, ימים ספורים לאחר הדיווחים הרשמיים הראשונים על התפרצות של נגיף מסתורי בסין.
שדות התעופה בהם בוצע המיון הם: נמל התעופה סוברנבהומי, נמל התעופה הבינלאומי דון מואנג, נמל התעופה הבין-לאומי פוקט, נמל התעופה הבינלאומי של צ'יאנג מאי ונמל התעופה הבינלאומי קראבי , כמו גם נמל התעופה הבינלאומי של צ'יאנג ראי מאז 24 בינואר.
התגלו מספר מקרים החשודים כסובלים ממחלות נשימה נפוצות אחרות.
ב-11 בפברואר, ספינת התענוגות MS Westerdam , שהופעלה על ידי קו הולנד אמריקה , לא קיבלה אישור לעגון בנמל לאם צ'אבנג , על ידי המחלקה הימית במדינה.
מהספינה נמנע בעבר להיכנס לפיליפינים, יפן, דרום קוריאה וגואם, וזאת בשל חששות דומים.
ב-13 בפברואר שתי ספינות שייט עגנו במדינה, ה-MV Seabourn Ovation שעגנה בנמל הים העמוק של פוקט, וקוונטום הימים שעגנה במזח פאטונג של פוקט.
בניגוד ל-MS Westerdam, שתי הספינות הורשו לעגון, כיוון ששתיהן תכננו את עצירתן הראשונה בתאילנד, ויצאו לסינגפור לאחר מכן.
הנוסעים על הסיפון נבדקו על ידי גורמי בריאות הציבור לפני שקיבלו אישור לעלות לחוף.
ב-17 בפברואר, במפגש שנערך בין נציגים של משרד החוץ , משרד הבריאות, AOT (חברת נמלי התעופה של תאילנד), ולשכת ההגירה, הוחלט שלא לאפשר את כניסתם למדינה של כל הזרים מהאונייה MS Westerdam , וזאת לאחר שאישה אמריקאית נדבקה בנגיף במלזיה.
מספר הנוסעים שנכנסו לתאילנד לפני האיסור עמד על 95, 91 מהם הועברו לטיסות המשך, וכבר עזבו את המדינה.
ב-18 בפברואר הרחיבו רשויות הבריאות את הסריקות שנערכו בנמלי התעופה על מבקרים שהגיעו מיפן ומסינגפור.
נוסעים ממדינות אלה טופלו באותה שיטה ששימשה לטיפול בנוסעים שהגיעו מסין היבשתית.
נקבע על ידי משרד הבריאות כי בכל מחוז חייב להיות לפחות בית חולים אחד המסוגל לבצע בדיקות לאיתור הנגיף.
המחלקה למדעי הרפואה פיתחה באותם ימים ערכת בדיקות וירוסים, שתספק תוצאה תוך חמש דקות, ותוכננה להיות זמינה תוך חודשיים.
ב-21 בפברואר הודיע משרד הבריאות על קריטריונים חדשים לסינון, עם מעקב נוסף על מבקרים המגיעים מהונג קונג, מקאו, דרום קוריאה וטייוואן.
נקבע כי אנשים המתפתחים דלקת ריאות מסיבות לא ידועות, ומתגוררים בשמונה ממחוזות המדינה שהביקור בהם היה פופולרי בקרב תיירים סינים (לרבות בנגקוק, צ'יאנג מאי, צ'יאנג ראי, צ'ון בורי, קראבי, פוקט, פרצ'ואפ כירי חאן וסאמוט פראקאן), יחשבו אוטומטית כחשודים בהידבקות לנגיף.
הוכרזו הגבלות נוספות ב-19 במרץ, הדורשות אישור רפואי לנוסעים בינלאומיים, וכן זרים שהגיעו למדינה נדרשו להיות בעלי ביטוח בריאות.
ב-3 באפריל רשות התעופה האזרחית במדינה הטילה איסור על כל טיסות הנוסעים לנחות בתאילנד, החל מהבוקר של 4 באפריל, ועד ערב 6 באפריל.
בערב 6 באפריל הוארך איסור הטיסות עד ל-18 באפריל, ובהמשך ל-30 באפריל.
ב-15 ביולי התאפשר לנופשים מחוסנים מחוץ למדינה לבקר בשלושה איים במחוז סוראט תאני; קו סמוי, קו טאו, וקו פה נגאן.
ההחלטה באה בעקבות פתיחתו המחודשת של פוקט, האי הגדול ביותר בתאילנד, ביום חמישי 1 ביולי.
עם זאת, ביקורים אלה היו כרוכים במספר מגבלות.
לדוגמה, טרם ההגעה, התיירים הזרים נדרשו לקבל תעודת כניסה.
כמו כן, הם נדרשו להחיזק ביטוח נסיעות בסך 100,000 דולרים לפחות עבור הוצאות רפואיות, ולהזמין בתשלום מראש חדר במלון שאושר על ידי הממשלה.
לאחר הנחיתה, הנוסעים נדרשו לעבור מספר בדיקות PCR על חשבונם, כן הם חויבו להתקין אפליקציית מעקב, ונדרשו לשהות בבידוד של 7 עד 14 ימים לפני שהם הורשו לנסוע ליעד הבא בתאילנד.
הגבלות על מטיילים מאזורי סיכון
החל מ-22 במרץ, משרד הבריאות התאילנדי הגדיר שני סוגים של אזורי סיכון:
רשות התעופה האזרחית בתאילנד דרשה ממטיילים מכל המדינות להציג תעודות רפואיות טרם עלייתם לטיסה לתאילנד, וכן לאחר ההגעה למדינה.
כמו כן, על הנוסע לשהות בהסגר, במקומות בניהול ממשלתי, למשך 14 יום ללא יוצא מן הכלל.
ב-4 בפברואר 2020 הכריזה הממשלה כי ארבעה מוצרים – מסכות כירורגיות, פוליפרופילן, חומרי חיטוי ידיים המבוססים על אלכוהול, ונייר טואלט, אמורים להיות סחורה מבוקרת על פי חוק מחיר טובין ושירותים, BE 2542 (1999) בעקבות החלטת הממשלה בנושא.
ב-6 בפברואר 2020 הזהיר ראש הממשלה, פריות צ'אן-אוצ'ה, כי אגירה של מסכות כירורגיות וחומרים לחיטוי ידיים, כמו גם הפקעת מחירים במכירתם, עלולות להביא להשלכות משפטיות.
ב-12 במרץ 2020 גורמי בריאות עודדו אנשים להכין מסכות פנים ביתיות מבד, וקבעו כי מסכות בד יכולות למנוע התפשטות של טיפות הגדולות ממיקרון אחד (עליהן נישא הנגיף).
נעילה, עוצר ואיסור נסיעות בין מחוזות
ב-21 במרץ 2020 הכריזו רשויות עיריית בנגקוק על השבתה רחבה של עסקים שונים.
הממשלה הטילה עוצר שנכנס לתוקף ב-3 באפריל 2020, בין השעות 22:00 ל-4:00 ביום המחרת, וזאת בכדי להגביל את התפשטות הנגיף.
הממשלה פרסמה בנוסף איסור נסיעות לכל הזרים המעוניינים להיכנס לתאילנד.
כמה ממבקרי הממשלה נעצרו על בסיס החשד שהפיצו מידע כוזב על המגפה.
הוחלט כי העוצר יתחיל ב-23:00 במקום ב-22:00, לאחר מכן נקבע כי הוא יסתיים כשעה מוקדם יותר, והוא הסתיים רשמית ב־15 ביוני 2020.
בתחילת אפריל 2021 הורו לסגור את מקומות הבילוי של בנגקוק לשבועיים.
באמצע אפריל 2021, הורו לסגור בתי ספר למשך שבועיים, תוך התחשבות בכך שנמנו מעל ל-2,000 מקרים יומיים.
מאז 26 באפריל, עסקים נוספים, לרבות חדרי כושר, נסגרו למשך שבועיים.
מאז מאי, הרשויות ביקשו מהתושבים להתקין אפליקציית מעקב בשם "צ'אנה תאילנדית" (מנצחים תאילנדים, תאית), כדי לעקוב אחר אנשים.
המטרה הייתה ליידע אנשים ששהו בבניין סגור עם חולה מאומת על המגע עם החולה.
עם זאת, המבקרים הטילו ספק ביתרונות היישום, והיו דיווחים על קבלת דואר זבל.
מחקר מהפקולטה לרפואה של אוניברסיטת צ'ולאלונגקורן, דיווח כי RNA של הנגיף נמצא בשפכים שנאספו הן ממרכז העיר, והן מהפרוורים, עם ריכוזים גוברים מאוקטובר עד דצמבר.
זהו מערך הנתונים הראשון הקשור ל-RNA של הנגיף בשפכים של בנגקוק.
למעט יולי, אוגוסט ודצמבר, לא היו הבדלים מובהקים סטטיסטית במספרי העותקים של ה-RNA ממרכז העיר או מפרווריה.